pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ. ธนะศักดิ์ฯ เป็นประธานการประชุมติดตามและประเมินผลการดำเนินงาน เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันอังคารที่ 14 พฤศจิกายน 2560
รอง นรม.พล.อ. ธนะศักดิ์ฯ เป็นประธานการประชุมติดตามและประเมินผลการดําเนินงาน เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
รอง นรม.พล.อ. ธนะศักดิ์ฯ เป็นประธานการประชุมติดตามและประเมินผลการดําเนินการ เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เผยว่า 2 – 12  พ.ย. 60 มีประชาชนเข้าชมแล้วกว่า 6 แสนคน
วันนี้ (13 พฤศจิกายน 2560) เวลา 16.00 น. ณ ห้องรับรอง มณฑลพิธีท้องสนามหลวง พลเอก ธนะศักดิ์ ปฎิมาประกร รองนายกรัฐมนตรี ในฐานะประธานคณะกรรมการจัดนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช เป็นประธานการประชุมติดตามและประเมินผลการดําเนินงาน เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ครั้งที่ 2/2560
ภายหลังเลิกประชุมฯ ดังกล่าว รองนายกรัฐมนตรีได้แถลงข่าวผลการประชุมว่า ตามที่รัฐบาลได้กําหนดเปิดให้ประชาชนเข้าชมนิทรรศการพระเมรุมาศ ตั้งแต่วันที่ 2 พฤศจิกายน 2560 จนกระทั่งถึงปัจจุบัน มีประชาชนเข้าชมกว่า 680,000 คน โดยมีสถิติการเข้าชมนิทรรศการฯ มากสุดในช่วงวันเสาร์และวันอาทิตย์ ประมาณ 100,000 คนต่อวัน การเข้าชมนิทรรศการฯ เน้นการอํานวยความสะดวกประชาชนและการรักษาความปลอดภัยเป็นสําคัญ พร้อมทั้งจะสรุปเสนอผลการจัดนิทรรศการฯ ให้แก่นายกรัฐมนตรีภายในวันที่ 15 พฤศจิกายน 2560
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เผยปริมาณฝุ่นใน กทม.และปริมณฑล มีปัญหาบางพื้นที่ ประชาชนใช้ชีวิตได้ตามปกติ เว้นกลุ่มเสี่ยง
วันจันทร์ที่ 12 กุมภาพันธ์ 2561
สธ.เผยปริมาณฝุ่นใน กทม.และปริมณฑล มีปัญหาบางพื้นที่ ประชาชนใช้ชีวิตได้ตามปกติ เว้นกลุ่มเสี่ยง
กระทรวงสาธารณสุข เผยปริมาณฝุ่นละอองขนาดเล็กในอากาศ เขตกรุงเทพมหานครและปริมณฑล มีปัญหาในบางพื้นที่ ประชาชนใช้ชีวิตได้ตามปกติ แนะดูแลสุขภาพให้แข็งแรง ยกเว้นกลุ่มเสี่ยง ผู้สูงอายุ เด็กเล็ก หญิงตั้งครรภ์ ผู้ป่วยโรคหอบหืด โรคหัวใจ
หากออกนอกบ้านแนะใช้ผ้าชุบน้ําปิดปากหรือใส่หน้ากากอนามัย
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ศาสตราจารย์คลินิกเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขมีความห่วงใยในสุขภาพประชาชน ได้สั่งการให้เฝ้าระวังติดตาม สถานการณ์และประชาชนที่อาจได้รับผลกระทบจากโรคทางเดินหายใจ วันนี้ได้รับรายงานจากกรมควบคุมมลพิษผลการตรวจค่าฝุ่นละอองในอากาศในกรุงเทพมหานครและปริมณฑล พบว่า (12 กุมภาพันธ์ 2561) ยังพบค่าฝุ่นละอองเกินมาตรฐาน ใน 6 จุดคือ สถานีตรวจวัดริมถนนอินทรพิทักษ์, ต.ทรงคนอง อ.พระประแดง, ต.บางเสาธง อ.บางเสาธง จ.สมุทรปราการ เขตธนบุรี , ริมถนนลาดพร้าว เขตวังทองหลาง, แขวงพลับพลา ในส่วนของสถานการณ์ผู้ป่วย จากการเฝ้าระวังของโรงพยาบาลในพื้นที่ที่มีค่าฝุ่นละอองเกินมาตรฐาน มีรายงานผู้ป่วยโรคตาแดงมีแนวโน้มสูงขึ้น ส่วนผู้ป่วยโรคระบบทางเดินหายใจ ไม่พบผู้ที่มีอาการรุนแรงหรือผู้ป่วยเป็นกลุ่มก้อนหรือการเสียชีวิต โรคไข้หวัดใหญ่มีแนวโน้มลดลง และโรคปอดอักเสบแนวโน้มคงที่
อย่างไรก็ตาม ปริมาณฝุ่นละอองที่เกิดขึ้นในขณะนี้พบมีปัญหาเกินค่ามาตรฐานเฉพาะในบางพื้นที่เท่านั้น ประชาชนส่วนใหญ่สามารถใช้ชีวิตได้ตามปกติ ออกกําลังกายได้ตามปกติ ยกเว้นกลุ่มเสี่ยง ผู้ป่วยโรคทางเดินหายใจ เด็กเล็ก หญิงตั้งครรภ์ ผู้ป่วยโรคหอบหืด โรคหัวใจ อาจมีอาการผิดปกติที่อาจเกิดขึ้นได้ง่าย เช่น ระคายเคือง แสบตา แสบจมูก น้ํามูกไหล ไอ คอแห้ง เจ็บคอ หายใจลําบาก อึดอัดแน่นหน้าอก ปวดศีรษะ คลื่นไส้ อาเจียน ควรงดออกจากบ้าน หากออกนอกบ้านแนะใช้ผ้าชุบน้ําปิดปากหรือใส่หน้ากากอนามัย ได้กําชับให้เจ้าหน้าที่สาธารณสุข ร่วมกับอาสาสมัครสาธารณสุข ออกให้ความรู้แก่ประชาชน แนะนําดูแลสุขภาพให้แข็งแรง แจกหน้ากากอนามัยกลุ่มเสี่ยง และบริการประชาชนต่อเนื่อง
ทางด้าน นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า มลพิษจากฝุ่นละอองขนาดเล็ก มีผลกระทบต่อสุขภาพ 4 ระบบ ได้แก่ 1.ระคายเคืองทางเดินหายใจ 2.โรคหัวใจและหลอดเลือด 3.ระคายเคืองตา ตาอักเสบ และ4.กลุ่มผิวหนังอักเสบ ทั้งนี้ ความรุนแรง ขึ้นกับระยะเวลาการสัมผัส อายุ ความต้านทานแต่ละบุคคล ความเข้มข้นของปริมาณฝุ่นละออง ประวัติการป่วยเป็นโรคปอดหรือโรคหัวใจและอื่นๆ อยู่แล้ว อาการที่ปรากฏเริ่มตั้งแต่ขั้นเล็กน้อยจนถึงรุนแรง สําหรับกลุ่มที่มีความเสี่ยงเจ็บป่วยง่ายกว่าคนทั่วๆไปที่ต้องระมัดระวังเป็นพิเศษ ให้ติดตามคุณภาพอากาศอย่างใกล้ชิด หลีกเลี่ยงการสูดละอองฝุ่น ในช่วงที่ค่าฝุ่นละอองเกินมาตรฐานคือเกิน 120 ไมโครกรัมต่อลูกบาศก์เมตร งดกิจกรรมกลางแจ้ง และสังเกตอาการของตนเองและสํารองยาให้เพียงพอ หากมีอาการผิดปกติ เช่นแน่นหน้าอก หายใจไม่อิ่ม แสบตา ขอให้รีบไปพบแพทย์ที่สถานพยาบาลใกล้บ้านทันที หรือโทรสายด่วน กรมควบคุมโรค 1422
***************************** 12 กุมภาพันธ์ 2561
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนโครงการโรงเรียนยุติธรรมอุปถัมภ์ ณ โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
วันอาทิตย์ที่ 19 มกราคม 2563
กระทรวงยุติธรรม ขับเคลื่อนโครงการโรงเรียนยุติธรรมอุปถัมภ์ ณ โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานเปิดโครงการโรงเรียนยุติธรรมอุปถัมภ์ ประจําปีงบประมาณ พ.ศ. ๒๕๖๓
ในวันศุกร์ที่ ๑๗ มกราคม ๒๕๖๓ เวลา ๑๓.๓๐ น.
ณ โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
เขตบางเขน กรุงเทพฯ
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นประธานเปิดโครงการโรงเรียนยุติธรรมอุปถัมภ์ ประจําปีงบประมาณ พ.ศ. ๒๕๖๓
โดยมี นางสาวฉวีวรรณ แสนทวี ผู้อํานวยการสํานักพัฒนาบุคลากรกระทรวงยุติธรรม
ผู้บริหารโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
นักเรียนชั้นมัธยมศึกษาชั้นปีที่ ๔ - ๕ จํานวน ๒๘๐ คน
รวมทั้งผู้ที่เกี่ยวข้อง เข้าร่วมฯ
เพื่อให้ความรู้เด็กและเยาวชนให้มีภูมิคุ้มกัน ป้องกันไม่ให้กลายเป็นผู้กระทําหรือตกเป็นเหยื่อ
โดยรู้เท่าไม่ถึงการณ์ เสริมสร้างจิตสํานึกและระเบียบวินัย
ให้คําแนะนําและวิธีการในการดํารงชีวิต
และสร้างจิตสํานึกในการไม่ยอมรับและการต่อต้านการทุจริตทุกรูปแบบ
โดยมีการบรรยายให้ความรู้ หัวข้อ การรู้เท่าทันภัยจากสังคมและสื่อออนไลน์
และฐานการเรียนรู้ผ่านกิจกรรม หัวข้อ สิทธิหน้าที่ของพลเมือง
โอกาสนี้ ผู้ช่วยปลัดกระทรวงยุติธรรม กล่าวว่า เด็กและเยาวชนเป็นผู้มีบทบาทสําคัญ
อย่างยิ่งต่อการพัฒนาประเทศในด้านต่างๆ รวมถึงด้านกระบวนการยุติธรรม ซึ่งจําเป็นต้อง
ได้รับการปลูกฝังความคิด ค่านิยม ทัศนคติ กระตุ้นให้มีจิตสํานึกในความถูกต้อง
กิจกรรมภายใต้โครงการโรงเรียนยุติธรรมอุปถัมภ์ กระทรวงยุติธรรมได้มุ่งเน้น
จัดกิจกรรมให้ความรู้ในเชิงป้องกันกับนักเรียนในสถานศึกษาตามกรอบเนื้อหา
การป้องกันตนเองจากภัยสังคม การสร้างจิตสํานึกและวินัยในตนเอง การรู้เท่าทัน
และห่างไกลยาเสพติด รวมถึงการต่อต้านการทุจริตคอร์รัปชัน เพื่อให้เด็กและเยาวชน
มีภูมิคุ้มกัน ป้องกันไม่ให้กลายเป็นผู้กระทําหรือตกเป็นเหยื่อโดยรู้เท่าไม่ถึงการณ์
เสริมสร้างจิตสํานึกและระเบียบวินัย และการดํารงชีวิตอย่างถูกต้อง
********************************************
รัฐบาลไทย-ข่าวทำเนียบรัฐบาล-การปรับปรุงกฎหมายว่าด้วยการควบคุมการแลกเปลี่ยนเงินเพื่อรองรับการประเมินการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย
วันศุกร์ที่ 3 มีนาคม 2560
การปรับปรุงกฎหมายว่าด้วยการควบคุมการแลกเปลี่ยนเงินเพื่อรองรับการประเมินการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย
ได้มีการตราพระราชบัญญัติควบคุมการแลกเปลี่ยนเงิน (ฉบับที่ 2)  พ.ศ. 2559  เพื่อแก้ไขปรับปรุงกฎหมายว่าด้วยการควบคุมการแลกเปลี่ยนเงิน ให้ประเทศไทยมีมาตรการทางกฎหมายและกระบวนการตรวจสอบการส่งหรือนําเงินตรา เงินตราต่างประเทศ และตราสารเปลี่ยนมือ
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ได้มีการตราพระราชบัญญัติควบคุมการแลกเปลี่ยนเงิน (ฉบับที่ 2) พ.ศ. 2559 เพื่อแก้ไขปรับปรุงกฎหมายว่าด้วยการควบคุมการแลกเปลี่ยนเงิน ให้ประเทศไทยมีมาตรการทางกฎหมายและกระบวนการตรวจสอบการส่งหรือนําเงินตรา เงินตราต่างประเทศ และตราสารเปลี่ยนมือ ออกไปนอกหรือเข้ามาในประเทศ อันจะเป็นประโยชน์ในการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้ายที่เป็นไปตามมาตรฐานสากล ตามมาตรฐานของ Financial Action Task Force (FATF) โดยได้มีการกําหนดมาตรการทางกฎหมายเกี่ยวกับการส่งหรือนําเงินตรา เงินตราต่างประเทศ และตราสารเปลี่ยนมือออกไปนอกหรือเข้ามาในประเทศ รวมทั้งกําหนดให้เงินตรา เงินตราต่างประเทศ และตราสารเปลี่ยนมือเป็นของตามกฎหมายว่าด้วยศุลกากร โดยกระทรวงการคลังได้ออกกฎกระทรวงเพื่อกําหนดหลักเกณฑ์ วิธีการ เงื่อนไขในการส่งหรือนําเงินตรา เงินตราต่างประเทศ หรือตราสารเปลี่ยนมือออกไปนอกประเทศหรือนําเข้ามาในประเทศ และออกประกาศกระทรวงการคลังพร้อมทั้งปรับปรุงประกาศกระทรวงการคลังที่เกี่ยวข้อง รวมจํานวน 3 ฉบับ ซึ่งได้ประกาศในราชกิจจานุเบกษาแล้วเมื่อวันที่ 23 กุมภาพันธ์ 2560 เพื่อกําหนดจํานวนเงินตรา เงินตราต่างประเทศ หรือตราสารเปลี่ยนมือ ที่บุคคลผู้ส่งหรือนําออกไปนอกหรือเข้ามาในประเทศจะต้องแจ้งรายการต่อพนักงานเจ้าหน้าที่ศุลกากรในขณะที่ผ่านศุลกากรทุกแห่ง ดังนี้
1. กรณีเงินตราไทยที่เป็นธนบัตรหรือเหรียญกษาปณ์ที่มีมูลค่าเกินกว่า 450,000 บาท
2. กรณีเงินตราต่างประเทศที่เป็นธนบัตรหรือเหรียญกษาปณ์ที่มีมูลค่ารวมกันแล้วเกินกว่า 15,000 ดอลลาร์สหรัฐหรือเทียบเท่า
3. กรณีตราสารเปลี่ยนมือ (ตั๋วแลกเงิน ตั๋วสัญญาใช้เงิน เช็ค หรือตราสารอื่นใดที่รัฐมนตรีประกาศกําหนด) ที่ไม่ระบุชื่อผู้รับเงินและไม่มีข้อกําหนดห้ามเปลี่ยนมือ
(ก) กรณีตราสารเปลี่ยนมือที่ระบุจํานวนเงินเป็นเงินบาท อันมีมูลค่ารวมกันแล้วเกินกว่า 450,000 บาท
(ข) กรณีตราสารเปลี่ยนมือที่ระบุจํานวนเงินเป็นเงินตราต่างประเทศ อันมีมูลค่ารวมกันแล้วเกินกว่า 15,000 ดอลลาร์สหรัฐหรือเทียบเท่า
4. กรณีเงินตรา เงินตราต่างประเทศ หรือตราสารเปลี่ยนมือ ซึ่งเมื่อรวมกันแล้วมีมูลค่าเกินกว่า 450,000 บาทหรือเทียบเท่า
ทั้งนี้ กําหนดมูลค่าของเงินตรา เงินตราต่างประเทศ หรือตราสารเปลี่ยนมือ ที่บุคคลผู้ส่งหรือนําออกไปนอกหรือเข้ามาในประเทศจะต้องแจ้งรายการต่อพนักงานเจ้าหน้าที่ศุลกากรในขณะที่ผ่านศุลกากรทุกแห่ง และเพื่อให้เป็นไปตามวัตถุประสงค์ของพระราชบัญญัติควบคุมการแลกเปลี่ยนเงิน (ฉบับที่ 2) พ.ศ. 2559 ในการรองรับการประเมินการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย
สํานักกฎหมาย สํานักงานเศรษฐกิจการคลัง
โทร 0 2273 9020 ต่อ 3262
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-โฆษก สธ. เผยการขอเปลี่ยนค่าจ้างจากเงินบำรุงเป็นงบประมาณอยู่นอกเหนืออำนาจ สธ.
วันอังคารที่ 15 พฤษภาคม 2561
โฆษก สธ. เผยการขอเปลี่ยนค่าจ้างจากเงินบํารุงเป็นงบประมาณอยู่นอกเหนืออํานาจ สธ.
โฆษกกระทรวงสาธารณสุข เผยเปลี่ยนค่าจ้างจากเงินบํารุงเป็นงบประมาณ อยู่นอกเหนืออํานาจของกระทรวงสาธารณสุข
พร้อมตั้งคณะกรรมการร่วมกันจากทุกฝ่าย ดําเนินการให้ได้ข้อสรุปในเวลากําหนด
วันนี้ (15 พฤษภาคม 2561) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ ว่า ตัวแทนลูกจ้างชั่วคราว ลูกจ้างเหมา พนักงานกระทรวงสาธารณสุข และสมาพันธ์สมาคมลูกจ้างของรัฐแห่งประเทศไทย ได้มายื่นข้อเสนอให้ดําเนินการ ใน 3 ประเด็น คือให้ปรับการจ้างด้วยเงินงบประมาณแทนเงินบํารุง ปรับปรุงด้านสวัสดิการและความก้าวหน้า และขอให้ตั้งคณะกรรมการกลางดําเนินการ ให้ได้ข้อสรุปภายในเวลาที่กําหนด
นายแพทย์โอภาส กล่าวว่า นายแพทย์เจษฎา โชคดํารงสุข ปลัดกระทรวงสาธารณสุข ได้ให้ความสําคัญและได้ดําเนินการแก้ไขมาโดยตลอด โดยมอบหมายให้ แพทย์หญิงพรรณพิมล วิปุลากร รองปลัดกระทรวงสาธารณสุขดูแล ซึ่งได้มีการประชุมปรึกษาหารือกับตัวแทนลูกจ้างกลุ่มนี้ใน 12 เขตมาอย่างต่อเนื่อง ในหลายข้อเรียกร้องได้รับการแก้ไข อาทิ สิทธิประโยชน์ต่างๆ ซึ่งอาจจะมีความเข้าใจไม่ตรงกัน บางแห่งอาจเกิดจากวิธีสื่อสารไม่ตรงกันจึงทําให้วิธีปฏิบัติต่างกัน ซึ่งทางกระทรวงสาธารณสุขก็จะทําการแก้ไขในส่วนที่มีปัญหาเป็นจุดๆ ซึ่งในกรอบหลักใหญ่ได้มีการแก้ไขปัญหากันไปแล้ว ส่วนเรื่องขอให้มีคณะกรรมการทํางานร่วมกัน ได้มีประชุมคณะทํางานที่ติดตามเรื่องนี้อยู่ ขอให้ตัวแทนเข้าใจและมาร่วมปรึกษาหารือกัน
สําหรับเรื่องการจ้างเงินเดือนให้เข้าสู่ระบบงบประมาณนั้น ได้ดําเนินการมาต่อเนื่องเช่นกัน ขณะนี้หน่วยงานรัฐไม่มีการจ้างลูกจ้างด้วยเงินงบประมาณ ยกเว้น ในสถานทูตต่างประเทศ สถาบันอุดมศึกษา หรือหน่วยงานที่ขอทําความตกลงกับ กพ. และกระทรวงการคลัง ทั้งนี้ เนื่องจากกระทรวงสาธารณสุขมีบุคลากรที่ดูแลพี่น้องประชาชนเกือบ 400,000 คนทั่วประเทศ วิชาชีพก็หลากหลายมากกว่า 68 สาขา ใช้เงินบํารุงจ้างงานทั่วประเทศปีละหลักหมื่นล้านบาท ซึ่งการจ้างงานแต่ละสาขาก็จะมีข้อพิจารณาแตกต่างกัน อาจจะก่อให้เกิดความไม่เข้าใจตรงกัน ซึ่งได้เชิญตัวแทนหรือกลุ่มต่างๆ มาปรึกษาหารือกัน โดยหน่วยงานหลักที่ดูแลเรื่องนี้ คือสํานักงานคณะกรรมการข้าราชการพลเรือนหรือ กพ. กับสํานักงบประมาณ เป็นต้น และอยู่นอกเหนืออํานาจของกระทรวงสาธารณสุขที่จะดําเนินการได้เอง
“การปรับค่าจ้างเงินเดือนที่เป็นเงินบํารุงไปสู่เงินงบประมาณนั้น เนื่องจากผู้มาเรียกร้องมีความห่วงใย ว่าเงินบํารุงของโรงพยาบาลจะไม่เพียงพอในการจ้าง อาจมีผลกระทบด้านความมั่นคงในอาชีพ แต่การจ้างงานเช่นนี้ ก็เหมือนกับกระทรวงอื่นๆ และถ้าเป็นเงินบํารุงหมดจะทําอย่างไร นอกจากกระทบเงินเดือนของเขาแล้วจะส่งผลกระทบต่อการจัดบริการประชาชนหรือไม่ ซึ่งกระทรวงสาธารณสุขตระหนัก และได้แก้ไขระเบียบเงินบํารุง เช่น ผู้บริจาคให้โรงพยาบาลได้ลดหย่อนภาษี การนําเงินบํารุงมาจัดซื้อครุภัณฑ์ทางการแพทย์ เป็นต้น อย่างไรก็ตาม เพื่อให้ทางกลุ่มผู้เรียกร้องสบายใจ ได้ประสานงานกับรัฐบาล ให้มีผู้แทนรับเรื่องไว้” นายแพทย์โอภาสกล่าว
ในส่วนเรื่องค่าจ้าง ที่มีบางแห่งจ้างต่ํากว่าค่าแรงขึ้นต่ําของประเทศและต่ํากว่าแรงงานต่างด้าวนั้น ระเบียบนั้นเป็นกฎหมายของกระทรวงแรงงานฯ ส่วนนี้เป็นการจ้างงานของภาครัฐ แต่กระทรวงสาธารณสุขก็ได้ทําการปรับค่าแรงเป็นระยะ ๆ แต่หากโรงพยาบาลใดยังไม่ได้ดําเนินการ สามารถแจ้งมาได้เพื่อจะได้ไปตรวจสอบและจัดการให้ถูกต้องตามระเบียบต่อไป
************************ 15 พฤษภาคม 2561
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศเข้าร่วมการประชุมทางไกลว่าด้วยความร่วมมือระหว่างประเทศภายใต้ข้อริเริ่มสายแถบและเส้นทาง เพื่อต่อสู้กับโควิด-19 [กระทรวงการต่างประเทศ]
วันศุกร์ที่ 19 มิถุนายน 2563
รัฐมนตรีว่าการกระทรวงการต่างประเทศเข้าร่วมการประชุมทางไกลว่าด้วยความร่วมมือระหว่างประเทศภายใต้ข้อริเริ่มสายแถบและเส้นทาง เพื่อต่อสู้กับโควิด-19 [กระทรวงการต่างประเทศ]
รัฐมนตรีว่าการกระทรวงการต่างประเทศเข้าร่วมการประชุมทางไกลว่าด้วยความร่วมมือระหว่างประเทศภายใต้ข้อริเริ่มสายแถบและเส้นทาง (Belt & Road International Cooperation Conference) เพื่อต่อสู้กับโควิด-19
เมื่อวันที่ 18 มิถุนายน 2563 นายดอน ปรมัตถ์วินัย รัฐมนตรีว่าการกระทรวงการต่างประเทศเข้าร่วมการประชุมทางไกลว่าด้วยความร่วมมือ ระหว่างประเทศภายใต้ข้อริเริ่มสายแถบและเส้นทาง เพื่อต่อสู้กับโควิด-19 ตามคําเชิญของนายหวัง อี้ มนตรีแห่งรัฐและรัฐมนตรีว่าการกระทรวงการต่างประเทศจีน โดยไทยกล่าวย้ําการส่งเสริมความร่วมมือระหว่างประเทศแบบพหุภาคี การดูแลความมั่นคงของมนุษย์ และการพัฒนาวัคซีนและยารักษาโควิด-19
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานเปิดงานบรรยายพิเศษ เรื่อง "สถาบันพระมหากษัตริย์กับประเทศไทย" พร้อมมอบวุฒิบัตร แก่ผู้เข้ารับการฝึกอบรม หลักสูตร “ข้าราชการที่ดี ” รุ่นที่ 14
วันพฤหัสบดีที่ 16 มกราคม 2563
ปลัดกอบชัยฯ เป็นประธานเปิดงานบรรยายพิเศษ เรื่อง "สถาบันพระมหากษัตริย์กับประเทศไทย" พร้อมมอบวุฒิบัตร แก่ผู้เข้ารับการฝึกอบรม หลักสูตร “ข้าราชการที่ดี ” รุ่นที่ 14
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการบรรยายพิเศษ เรื่อง "สถาบันพระมหากษัตริย์กับประเทศไทย"  ณ โรงแรมเดอะทวินทาวเวอร์ กรุงเทพฯ
วันนี้ (16 มกราคม 2563) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการบรรยายพิเศษ เรื่อง "สถาบันพระมหากษัตริย์กับประเทศไทย" โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล คณะผู้บริหาร พร้อมด้วย ข้าราชการที่ดีรุ่นที่ 14 จํานวน 99 คน เข้าร่วมรับฟัง ซึ่งได้รับเกียรติจากวิทยากรจิตอาสา ในโครงการจิตอาสาพระราชราชทานตามแนวพระราชดําริ หลักสูตรจิตอาสา 904 บรรยาย ณ โรงแรมเดอะทวินทาวเวอร์ กรุงเทพฯ
จากนั้นเวลา 13.00 น. ปลัดกอบชัยฯ ได้เป็นประธานในพิธีปิดการฝึกอบรมพร้อมมอบวุฒิบัตรให้แก่ผู้เข้ารับการฝึกอบรม หลักสูตร “ข้าราชการที่ดี ” รุ่นที่ 14 ซึ่งจัดขึ้นระหว่างวันที่ 8 – 16 มกราคม 2563 พร้อมทั้งให้โอวาทเพื่อเป็นขวัญและกําลังใจ แก่บุคลากรให้มีความรู้ความสามารถ มีสมรรถนะ และจรรยาบรรณที่เหมาะสมในการปฏิบัติหน้าที่ราชการ พร้อมทั้งเพื่อปลูกฝังจิตสํานึก ค่านิยม ปรัชญาการเป็นข้าราชการที่ดี มีพฤติกรรมที่สอดคล้องกับการปฏิบัติหน้าที่ราชการยุคใหม่รวมทั้งเพื่อเสริมสร้างความสัมพันธ์ในการทํางานและการประสานงานเป็นเครือข่ายของข้าราชการรุ่นใหม่ต่อไป
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมคณะรองนายกรัฐมนตรี เปิดงาน “Astana Expo 2017”
วันพุธที่ 16 สิงหาคม 2560
รมว.กระทรวงดิจิทัลฯ ร่วมคณะรองนายกรัฐมนตรี เปิดงาน “Astana Expo 2017”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เดินทางเข้าร่วมงานนิทรรศการโลก “Astana Expo 2017” โดยมี พลเอก ธนะศักดิ์ ปฏิมาประกร รองนายกรัฐมนตรี และ พลอากาศเอก ประจิน จั่นตอง รองนายกรัฐมนตรี เป็นหัวหน้าคณะ พร้อมทั้งเป็นประธานร่วมในพิธีเปิดงานวันวัฒนธรรมไทย ด้วยการเข้าร่วมขบวนพาเหรดวัฒนธรรมไทยและตีกลองเป็นสัญลักษณ์ของการเปิดงานฯ ซึ่งมี นายเยลซาน เบอทานอฟ (H.E. Mr. Yelzhan Birtanov) รัฐมนตรีว่าการกระทรวงสาธารณสุข คาซัคสถาน ร่วมให้การต้อนรับ ทั้งนี้ ประเทศไทยถือเป็น 1 ใน 115 ประเทศทั่วโลก ที่ได้เข้าร่วมจัดงานดังกล่าว โดยกระทรวงพลังงานเป็นหน่วยงานหลักในการจัดแสดงผลงานครั้งนี้ ภายใต้แนวคิด “พลังงานแห่งอนาคต : future energy” เมื่อวันที่ 12 สิงหาคม 2560 ณ กรุงอัสตานา สาธารณรัฐคาซัคสถาน
*************************
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีทำบุญตักบาตร อุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 11 มกราคม 2561
นายกรัฐมนตรี เป็นประธานในพิธีทําบุญตักบาตร อุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรี เป็นประธานในพิธีทําบุญตักบาตร อุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และร่วมพิธีบวงสรวงการรื้อถอนย้ายพระเมรุมาศ อาคารประกอบ และพิธีอัญเชิญพระนพปฎลมหาเศวตฉัตรลงจากยอดพระเมรุมาศ
วันนี้ (11 มกราคม 2561) เวลา 07.30 น. ณ พระที่นั่งทรงธรรม มณฑลพิธี ท้องสนามหลวง พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตร อุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี คณะกรรมการอํานวยการ และคณะกรรมการฝ่ายต่างๆ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพล อดุลยเดช บรมนาถบพิตร พร้อมด้วยคณะรัฐมนตรี ผู้บัญชาการเหล่าทัพ ผู้บริหารกระทรวงวัฒนธรรม ข้าราชการกรมศิลปากร และประชาชนเข้าร่วมพิธีจํานวนมาก
พลเอก ประยุทธ์ จันทร์โอชา นายกรัฐมนตรี ประธานในพิธีจุดธูปเทียนบูชาพระรัตนตรัยและจุดธูปเทียนเครื่องทองน้อย หน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เจ้าหน้าที่กรมการศาสนาอาราธนาศีล ประธานสงฆ์ให้ศีล พระสงฆ์ทรงสมณศักดิ์ 10 รูป ได้แก่ สมเด็จพระวันรัต วัดบวรนิเวศวิหาร สมเด็จพระพุฒาจารย์ วัดไตรมิตรวิทยาราม พระพรหมมุนี วัดราชบพิธสถิตมหาสีมาราม พระพรหมดิลก วัดสามพระยา พระธรรมปัญญาบดี วัดมหาธาตุยุวราชรังสฤษฏิ์ พระธรรมรัตนดิลก วัดสุทัศนเทพวราราม พระเทพวีราภรณ์ วัดพระเชตุพนวิมลมังคลาราม พระเทพปริยัติมุนี วัดหงส์รัตนาราม พระศริภัททิยบดี วัดชนะสงคราม และพระศรีวิสุทธิกวี วัดบวรนิเวศวิหาร สวดพระพุทธมนต์ ประธานในพิธีถวายเครื่องไทยธรรม เจ้าหน้าที่ลาดผ้ารองโยง และผ้าภูษาโยง ประธานในพิธีทอดผ้าไตร จํานวน 10 ไตร พระสงฆ์ 10 รูป สดับปกรณ์ พระสงฆ์อนุโมทนา ประธานในพิธีกรวดน้ํารับพร จากนั้นในเวลา 08.00 น. พระสงฆ์ทรงสมณศักดิ์ 10 รูป ร่วมด้วยพระสงฆ์ 79 รูป จากวัดพระเชตุพนวิมลมังคลาราม วัดมหาธาตุยุวราชรังสฤษฏิ์ วัดสามพระยา วัดชนะสงคราม และวัดอรุณราชวราราม รวมทั้งสิ้น 89 รูป ออกรับบิณฑบาตรอบพระเมรุมาศ
หลังจากนั้น นายกรัฐมนตรีร่วมพิธีบวงสรวงการรื้อถอนย้ายพระเมรุมาศ อาคารประกอบ และพิธีอัญเชิญพระนพปฎลมหาเศวตฉัตรลงจากยอดพระเมรุมาศ
..............................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ร้านตัดขน อาบน้ำ รับเลี้ยงสัตว์ ต้องปฏิบัติอย่างไรให้ปลอดภัย ในช่วงไวรัสโควิด-19 แพร่ระบาด ??
วันอังคารที่ 5 พฤษภาคม 2563
ร้านตัดขน อาบน้ํา รับเลี้ยงสัตว์ ต้องปฏิบัติอย่างไรให้ปลอดภัย ในช่วงไวรัสโควิด-19 แพร่ระบาด ??
ร้านตัดขน อาบน้ํา รับเลี้ยงสัตว์ ต้องปฏิบัติอย่างไร ในช่วงไวรัสโควิด-1  ??
Q : ร้านตัดขน อาบน้ํา รับเลี้ยงสัตว์ ต้องปฏิบัติอย่างไรให้ปลอดภัย ในช่วงไวรัสโควิด-19 แพร่ระบาด ??
A :
- คัดกรองผู้ใช้บริการ
- จัดจุดบริการเจลแอลกอฮอล์
- จํากัดจํานวนผู้ใช้บริการ
- หมั่นทําความสะอาดอุปกรณ์ในร้านเสมอ
- บังคับให้มีการสวมใส่หน้ากากอนามัยและถุงมือ
- งดการสนทนาที่ไม่จําเป็น
- ให้มีการระบายอากาศอย่างเหมาะสม
- เว้นระยะห่างอย่างน้อย 1 เมตร
- ล้างมือทุกครั้งหลังให้บริการ
รัฐบาลไทย-ข่าวทำเนียบรัฐบาล-เพิ่ม! ปริมาณน้ำในอ่างเก็บน้ำเตรียมรับมือภัยแล้ง
วันเสาร์ที่ 7 กันยายน 2562
เพิ่ม! ปริมาณน้ําในอ่างเก็บน้ําเตรียมรับมือภัยแล้ง
..
คราวที่แล้วแอดมินได้เสนอสถานการณ์แหล่งน้ําขนาดใหญ่ในภาคเหนือ ซึ่งหลังจากพายุโพดุลและคาจิกิพัดเข้ามาในบ้านเราทําให้เกิดน้ําท่วม แต่ก็ช่วยเพิ่มปริมาณน้ําในอ่างเก็บน้ําที่ก่อนหน้านี้เจอกับปัญหาภัยแล้ง น้ําน้อย ได้มากเลยทีเดียว จากนี้ไปหน่วยงานที่เกี่ยวข้องก็จะปรับแผนบริหารจัดการน้ํารองรับทั้งน้ําท่วมน้ําแล้งได้ดีขึ้น พี่น้องประชาชนอุ่นใจได้ครับ
รัฐบาลไทย-ข่าวทำเนียบรัฐบาล-ก.อุตฯ ลงพื้นที่ตรวจเยี่ยมกลุ่มบริษัทอุบลไบโอเอทานอล จ.อุบลราชธานี
วันพฤหัสบดีที่ 15 กุมภาพันธ์ 2561
ก.อุตฯ ลงพื้นที่ตรวจเยี่ยมกลุ่มบริษัทอุบลไบโอเอทานอล จ.อุบลราชธานี
รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมกลุ่มบริษัทอุบลไบโอเอทานอล จังหวัดอุบลราชธานี
วันนี้ (15 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมกลุ่มบริษัทอุบลไบโอเอทานอล จังหวัดอุบลราชธานี ซึ่งเป็นผู้ผลิตอุตสาหกรรมโรงแป้งมันสําปะหลัง และพัฒนาเป็นอุตสาหกรรมพลังงานครบวงจร ส่งเสริมวิถีการเกษตรอินทรีย์ และเป็นมิตรต่อสิ่งแวดล้อม เพื่อการพัฒนาอย่างยั่งยืน ประกอบธุรกิจแบ่งเป็น 3 กลุ่ม ได้แก่ กลุ่มที่ 1 ธุรกิจผลิตเอทานอล กลุ่มที่ 2 ธุรกิจผลิตแป้งมันสําปะหลัง กลุ่มที่ 3 ธุรกิจผลิตก๊าซชีวภาพ และผลิตกระแสไฟฟ้า พร้อมแนะนําให้เข้าร่วมโครงการ Big Brothers (พี่ช่วยน้อง) ของกระทรวงอุตสาหกรรม ซึ่งเชื่อมต่อเอสเอ็มอีสู่ห่วงโซ่การผลิต ช่วยเหลือเกษตรและวิสาหกิจชุมชนในพื้นที่ โดยมีนางเบญจมาพร เอกฉัตร์ ผู้ตรวจราชการกระทรวงอุตสาหกรรม นายปรีดา อุ่นอุดม นายอําเภอนาเยีย และผู้บริหารกระทรวงอุตสาหกรรม ร่วมตรวจเยี่ยม นายเดชพันธุ์ เลิศสุวรรณโรจน์ ผู้จัดการใหญ่ กลุ่มบริษัท อุบลไบโอเอทานอล ให้การต้อนรับและบรรยายพิเศษ
โดยกลุ่มบริษัท อุบลไบโอเอทานอล มีธุรกิจหลักในการผลิตเอทานอลเกรดเชื้อเพลิง มีความบริสุทธิ์ของแอลกอฮอล์ 99.5% และเกรดอุตสาหกรรม มีความบริสุทธิ์ของแอลกอฮอล์ 95% โดยมีการผลิตเอทานอล 400,000 ลิตรต่อวัน ส่งไปยังโรงผลิตก๊าซชีวภาพระบบ MUR , CLBR และแจกให้แก่เกษตรกรเพื่อใช้เป็นปุ๋ยบํารุงดิน นอกจากนี้ยังรับซื้อมันสําปะหลังสด 2,400 ตันต่อวันและมันเส้น 1,200 ตันต่อวัน ซึ่งมีกระบวนการผลิตแป้งมันสําปะหลัง 700 ตันแป้งต่อวัน และส่งไปยังโรงผลิตก๊าซชีวภาพระบบ UASB , CLBR ทั้งยังจําหน่ายเป็นอาหารสัตว์และแจกให้แก่เกษตรกรเพื่อใช้เป็นปุ๋ยบํารุงดินและเพาะเห็ด #กลุ่มประชาสัมพันธ์สปอ. #industryprmoi #กระทรวงอุตสาหกรรม
รัฐบาลไทย-ข่าวทำเนียบรัฐบาล-สธ. เตือนโรคมือ เท้า ปาก ในเด็กเล็ก ห่วงช่วงฤดูฝนอัตราเสี่ยงเพิ่มขึ้น
วันอาทิตย์ที่ 5 สิงหาคม 2561
สธ. เตือนโรคมือ เท้า ปาก ในเด็กเล็ก ห่วงช่วงฤดูฝนอัตราเสี่ยงเพิ่มขึ้น
กระทรวงสาธารณสุข เผยปีนี้พบผู้ป่วยโรคมือเท้าปากแล้วกว่า 30,000 คน ร้อยละ 98 เป็นเด็กเล็กและเด็กนักเรียน แนวโน้มพบเพิ่มขึ้นช่วงฤดูฝน โดยเฉพาะในศูนย์เด็กเล็ก และโรงเรียนอนุบาล
กระทรวงสาธารณสุข เผยปีนี้พบผู้ป่วยโรคมือเท้าปากแล้วกว่า 30,000 คน ร้อยละ 98 เป็นเด็กเล็กและเด็กนักเรียน แนวโน้มพบเพิ่มขึ้นช่วงฤดูฝน โดยเฉพาะในศูนย์เด็กเล็ก และโรงเรียนอนุบาล
นายแพทย์โอภาส การย์กวินพงศ์ รองปลัดกระทรวงสาธารณสุข กล่าวว่า ในช่วงฤดูฝนของทุกปี มักพบผู้ป่วยโรคมือ เท้า ปากมีแนวโน้มเพิ่มสูงขึ้น สํานักระบาดวิทยา กรมควบคุมโรค รายงานตั้งแต่ 1 มกราคม 2561-31 กรกฎาคม 2561 พบผู้ป่วยโรคมือ เท้า และปาก 33,199 คน อัตราป่วยสูงสุดคือภาคกลาง รองลงมาคือภาคเหนือ ภาคใต้ และภาคตะวันออกเฉียงเหนือ โดยร้อยละ 98 เป็นเด็กเล็กในปกครองและเด็กนักเรียน ในจํานวนนี้เกือบร้อยละ 68 เป็นเด็กเล็กอายุต่ํากว่า 3 ปี ได้เน้นย้ําให้สํานักงานสาธารณสุขจังหวัด เฝ้าระวังและประชาสัมพันธ์ให้ครูและผู้ปกครอง มีความรู้ในการป้องกันโรค โดยเฉพาะในศูนย์เด็กเล็ก และโรงเรียนอนุบาล ขอให้คัดกรองเด็กก่อนเข้าเรียน หากพบว่ามีไข้ มีตุ่มแดงภายในช่องปาก ฝ่ามือ ฝ่าเท้า ให้เด็กหยุดเรียนจนกว่าจะหายป่วย ป้องกันการแพร่เชื้อ และทําความสะอาด ห้องเรียน ของเล่น ที่นอน รวมทั้งอุปกรณ์เครื่องใช้ เครื่องเล่นภายในโรงเรียน
นายแพทย์โอภาส กล่าวต่อว่า โรคมือ เท้า ปาก เกิดจากเชื้อเอนเทอโรไวรัส ผู้ป่วยจะมีไข้ มีจุดหรือผื่นแดงอักเสบในปาก ที่ลิ้น เหงือก กระพุ้งแก้ม และเกิดผื่นแดง ตุ่มพองใสรอบ ๆ จุดแดงที่บริเวณนิ้วมือ ฝ่ามือและเท้า โรคนี้รักษาตามอาการ ได้แก่ การให้ยาลดไข้ กระตุ้นให้รับประทานอาหารเหลว น้ําหวาน ไอศกรีม ให้ยาทาแผลในปาก ส่วนใหญ่อาการจะทุเลาลงและหายป่วยเองภายในเวลา 7-10 วัน ส่วนน้อยที่มีอาการรุนแรง มีการติดเชื้อเข้าสู่สมองและเสียชีวิตได้ จึงขอให้พ่อแม่ผู้ปกครอง ครูพี่เลี้ยง หมั่นสังเกตอาการของเด็กที่ป่วยโรคมือเท้าปาก หากป่วย 2-3 วันแล้ว อาการแย่ลงคือไข้สูงขึ้น และมีอาการเหม่อตาลอย ผวา ชัก หรือซึมลง ให้รีบพบแพทย์ทันที   หากประชาชนมีข้อสงสัยสามารถสอบถามข้อมูลเพิ่มเติมได้ที่สายด่วนกรมควบคุมโรค 1422
*************************** 5 สิงหาคม 2561